Potpisan ugovor o nabavci 500 hiljada vakcina Sinopharm

Potpisan je ugovor o direktnoj nabavci 500.000 doza vakcine Sinofarm sa proizvođačem, rekao je danas u Mostaru premijer FBiH Fadil Novalić.

“Javnosti je poznato da je FBiH direktno pregovarala s Kinom za ovu nabavku. Ugovor u ime FBiH potpisao je v.d. direktor ZZJZ Siniša Skočibušić” kaže Novalić.

Zbog klauzule tajnosti iz ugovora, dodaje da u ovom trenutku nije u mogućnosti izlaziti sa više informacija.

“Vlada NR Kine odobrila je izvoz FBiH svih pola miliona doza vakcina”, naveo je Novalić.

Dodao je da su pregovori sa Pfizerom u toku, a Vladu KS je pozvao da počne slušati struku kada je u pitanju nabavka ruskih vakcina.